Trasa Monaco

Monaco trasa (pilnas pavadinimas – Circuit de Monaco, dažnai vadinama Monte Carlo trasa) – Formulės 1 trasa sudaryta iš Monte Carlo ir La Condamine miestų gatvių, Monako kunigaikštystėje. Viena iš seniausiai naudojamų trasų Formulės 1 istorijoje. Joje nuo 1950 vyksta Formulės 1 Monako Grand Prix.
 Istorija 
Formulė 1 įžengė į Monako kunigaikštystę tik gimusi. 1950 pirmą taurę iš čia išsivežė Chuan Manuel Fangio, kuris visą distanciją įveikė per 3 valandas, 13 minučių ir 19 sekundžių, vidutiniškai ratą įveikdamas beveik 99 km per valandą greičiu. Jau tada buvo pradėta kalbėti, jog trasa nėra saugi. 1952 Formulė 1 atsisveikino su Monaku. Tačiau, jau 1955 vėl grįžo į čempionato kalendorių ir tapo neatsiejama čempionato dalimi iki šių dienų. Per visą trasos istoriją joje žuvo du pilotai: Luigi Fagiolli, (1952, treniruotėje) ir Lorenzo Bandini, (1967). Dar du išslydę iš trasos galėjo pasimėgauti šiltu įlankos vandeniu. Palyginus su kitomis trasomis galima teigti, kad tai viena iš saugiausiu trasų.

Tai pati lėčiausia trasa čempionate, jei kalbėtume apie vidutinį rato įveikimo laiką. Čia reikalingos ypač minkštos sudėties padangos. Labai svarbus stabilus bolido galinių ratų sukibimas su danga, kuriems tenka ypatingai didelis krūvis dėl pastovių didelių pagreitėjimų išvažiuojant iš lėtų posūkių. Pilotai turi būti visą laiką susikaupę ir preciziškai tikslūs pilotuodami bolidą prieš posūkį, posūkyje ir išvažiuojant iš jo. Dažniausiai komandos reguliuoja bolidus taip, kad atsirastų kuo didesnė prispaudžiamoji galia.
Lenktynės Monake vadinamos Formulė 1 brangakmeniu, tačiau paklauskite apie tai bet kurio mechaniko ir išgirsite ilgą keiksmažodžių virtinę. Pirmiausia, sunkios darbo sąlygos. Daug metų mechanikams teko dirbti improvizuotuose tentiniuose boksuose. 2004 organizatoriai pažadėjo žymiai pagerinti komforto sąlygas. Jie net pastatė kažką panašaus į boksus.

Jei lenktynės Monake nebūtų čempionato bendraamžės ir neturėtų istorinės trasos statuso, vargu ar joms atsirastų vietos čempionato kalendoriuje. Siaura ir pavojinga trasa netinkama šiuolaikiniams bolidams, kurie joje jaučiasi lyg žvėris narve privačiame zooparke. „Rojus“ laisvoje nuo mokesčių zonoje, 30 000 gyventojų, tarp jų ir daugelis Formulės 1 pilotų. 

Kalendoriuje nėra daugiau tokio keisto ir prieštaringo etapo. Matyt todėl, ir todėl, kad jis tapęs istoriniu, jei nepasakus – legendiniu, pergalė šioje trasoje labai vertinama pilotų. Ir išties – autodrominių etapų čempionate yra septyniolika, o etapas gatvėmis yra vienintelis. Nuspėti lenktynių baigtį turbūt sudėtingiausia čempionate. Vienintelė piloto klaida praktiškai garantuoja pasitraukimą iš kovos. Variklių galia beveik neįtakoja rezultatų. Lenkimui vietų reikia ieškoti „su žiburių“. Štai jums ir visas komplektas priežasčių priešingų Formulės1 galimybėms.

2004 trasa buvo kiek atnaujinta: visiškai pasikeitė žymusis Rascasse posūkis, vietomis paklotas naujas asfaltas, pastatytos naujos tribūnos.

 Statistika 

 Metai Pilotas laimėtojas Komanda laimėtoja 2024  Charles Leclerc Ferrari 2023  Sergio Pérez Red Bull 2022  Max Verstappen Red Bull 2021  Max Verstappen Red Bull 2019  Lewis Hamilton Mercedes 2018  Daniel Ricciardo Red Bull 2017  Sebastian Vettel Ferrari 2016  Lewis Hamilton Mercedes 2015  Nico Rosberg Mercedes 2014  Nico Rosberg Mercedes 2013  Nico Rosberg Mercedes 2012  Mark Webber Red Bull 2011  Sebastian Vettel Red Bull 2010  Mark Webber Red Bull-Renault 2009  Jenson Button Brawn-Mercedes 2008  Lewis Hamilton McLaren 2007  Fernando Alonso McLaren 2006  Fernando Alonso Renault 2005  Kimi Räikkönen McLaren-Mercedes 2004  Jarno Trulli Renault 2003  Juan Pablo Montoya Williams-BMW 2002  David Coulthard McLaren-Mercedes 2001  Michael Schumacher Ferrari 2000  David Coulthard McLaren-Mercedes 1999  Michael Schumacher Ferrari 1998  Mika Häkkinen McLaren-Mercedes 1997  Michael Schumacher Ferrari 1996  Olivier Panis Ligier-Mugen Honda 1995  Michael Schumacher Benetton-Renault 1994  Michael Schumacher Benetton-Ford 1993  Ayrton Senna McLaren-Ford 1992  Ayrton Senna McLaren-Honda 1991  Ayrton Senna McLaren-Honda 1990  Ayrton Senna McLaren-Honda 1989  Ayrton Senna McLaren-Honda 1988  Alain Prost McLaren-Honda 1987  Ayrton Senna Lotus-Honda 1986  Alain Prost McLaren-TAG 1985  Alain Prost McLaren-TAG 1984  Alain Prost McLaren-TAG 1983  Keke Rosberg Williams-Ford 1982  Riccardo Patrese Brabham-Ford 1981  Gilles Villeneuve Ferrari 1980  Carlos Reutemann Williams-Ford 1979 22px Jody Scheckter Ferrari 1978  Patrick Depailler Tyrrell-Ford 1977 22px Jody Scheckter Wolf-Ford 1976  Niki Lauda Ferrari 1975  Niki Lauda Ferrari 1974  Ronnie Peterson Lotus-Ford 1973  Jackie Stewart Tyrrell-Ford 1972  Jean-Pierre Beltoise British Racing Motors 1971  Jackie Stewart Tyrrell-Ford 1970  Jochen Rindt Lotus-Ford 1969  Graham Hill Lotus-Ford 1968  Graham Hill Lotus-Ford 1967  Denny Hulme Brabham-Repco 1966  Jackie Stewart British Racing Motors 1965  Graham Hill British Racing Motors 1964  Graham Hill British Racing Motors 1963  Graham Hill British Racing Motors 1962  Bruce McLaren Cooper-Climax 1961  Stirling Moss Lotus-Climax 1960  Stirling Moss Lotus-Climax 1959  Jack Brabham Cooper-Climax 1958  Maurice Trintignant Cooper-Climax 1957  Juan Manuel Fangio Maserati 1956  Stirling Moss Maserati 1955  Maurice Trintignant Ferrari 1950  Juan Manuel Fangio Alfa Romeo

Daugiausia kartų yra laimėjęs Ayrton Senna – 6 (iš jų 5 kartus paeiliui), po penkias pergales iškovojo Graham Hill ir Michael Schumacher.

 Adresas 
Automobile Club de Monaco
23 Boulevard Albert 1er
Monaco Cedex
MC 98012
Monte Carlo

 Nuorodos 
 www.f1db.com  
 www.f-1.lt (liet. k.)

Kategorija:Formulės 1 trasos
Kategorija:Monako sportas